Sovesh/autoresearch-or huggingface dataset:
ଏନୋକ୍ସାପାରିନ ସୋଡ଼ିଅମ (ଇଂରାଜୀ ଭାଷାରେ Enoxaparin sodium, ବିକ୍ରୟ ନାମ ଲୋଭେନ‌କ୍ସ) ଏକ ଆଣ୍ଟିକୋଆଗୁଲାଣ୍ଟ (blood thinner) ବା ସ୍କନ୍ଧନରୋଧୀ ଔଷଧ । ଏହା ଡିପ ଭେନ ଥ୍ରମ୍ବୋସିସ (deep vein thrombosis) ଓ ପଲମୋନାରି ଏମ୍ବୋଲିଜ୍ମ (pulmonary embolism) ରୋଗମାନଙ୍କର ଚିକିତ୍ସା ଓ ପ୍ରତିଷେଧକ ଭାବରେ ଗର୍ଭାବସ୍ଥାରେ ଦିଆଯାଇପାରେ; କେତେକ ଅପରେଶନ କଲାବେଳେ ମଧ୍ୟ ଦିଆଯାଏ । ହୃଦ୍‌ଘାତ ଓ ଆକ୍ୟୁଟ କରୋନାରି ସିଣ୍ଡ୍ରୋମରେ (acute coronary syndrome ବା ACS) ମଧ୍ୟ ଦିଆଯାଏ । ଏହା ଚର୍ମତଳ ଇଞ୍ଜେକସନ (injection just under the skin) ବା ଶିରାଭ୍ୟନ୍ତର ଇଞ୍ଜେକସନ (into a vein) ଆକାରରେ ଦିଆଯାଏ । ବୃକ୍‌କ ଡାଏଲିସିସ (kidney dialysis machines) ବ୍ୟବ‌ହାର କଲାବେଳେ ମଧ୍ୟ ଦିଆଯାଏ ।

ଏନୋକ୍ସାପାରିନ ସୋଡ଼ିଅମର ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ଜ୍ୱର ଓ ଗୋଡ଼ଫୁଲା (swelling of the legs) ଆଦି ଲକ୍ଷଣ ଦେଖାଯାଇପାରେ । ଲମ୍ବର ପଙ୍କଚର (spinal tap) କରାଯାଇଥିଲେ ରକ୍ତସ୍ରାବ ଅତ୍ୟଧିକ ହୋଇପାରେ । ଗର୍ଭାବସ୍ଥାରେ ଏହି ଔଷଧ ଶିଶୁପ୍ରତି ନିରାପଦ ରହେ । ଏହା ଅଳ୍ପ ମଲିକୁଲାର ୱେଟ (low molecular weight heparin ) ଶ୍ରେଣୀର ଏକ ଔଷଧ ।

ସନ ୧୯୮୧ରେ ଏନୋକ୍ସାପାରିନ ପ୍ରଥମେ ତିଆରି ହୋଇ ସନ ୧୯୯୩ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୧.୯୦ରୁ ୧୦.୮୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୬ରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧୪.୧୩ ଆମେରିକୀୟ ଡଲାର ।  ହେପାରିନରୁ ଏନୋକ୍ସାପାରିନ ପ୍ରସ୍ତୁତ କରାଯାଏ ।

ଆଧାର
୧୦୧୦ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୦୧୦
ବଟ ତିଆରି ବର୍ଷ ଲେଖା
ବର୍ଣ୍ଣାନ୍ଧତା, (ଇଂରାଜୀ ଭାଷାରେ color blindness or color vision deficiency), କ‌ହିଲେ ରଙ୍ଗ ଦେଖିବାର ଅକ୍ଷମତା (to see color) ବା ବିଭିନ୍ନ ରଙ୍ଗ ଚିହ୍ନିବା ଅକ୍ଷମତାକୁ ବୁଝାଏ । ଏହି ଦୋଷଦ୍ୱାରା ଶିକ୍ଷାଲାଭରେ ଅସୁବିଧା ହୁଏ । ଫଳ କିଣିଲା ବେଳେ, ଲୁଗା ବାଛିଲା ବେଳେ, ଟ୍ରାଫିକ ଲାଇଟ ପଢ଼ିବାରେ ସମସ୍ୟା ହୁଏ । ଏହି ସମସ୍ୟା ସାମାନ୍ୟ ହୋଇଥିବାରୁ ଲୋକମାନେ ଚଳେଇ ନିଅନ୍ତି ।  ସମ୍ପୁର୍ଣ୍ଣ ବର୍ଣ୍ଣାନ୍ଧତା (total color blindness) ଥିବା ଲୋକର ତୀକ୍ଷ୍‌ଣ ଦୃଷ୍ଟି ଅଭାବ (decreased visual acuity) ଥାଇପାରେ ।

ଚକ୍ଷୁରେ ଥିବା ତିନି ସେଟ ବର୍ଣ୍ଣ ବା ରଙ୍ଗ ଚିହ୍ନଟକାରୀ ଜୀବକୋଷ କୋନ (cones) ମଧ୍ୟରୁ ଏକ ବା ଏକାଧିକ କୋନର ବିକାଶରେ ତୃଟି ଥିଲେ ଏହି ସମସ୍ୟା ହୁଏ । ସାଧାରଣ ବର୍ଣ୍ଣାନ୍ଧତା ନିମନ୍ତେ ଉତ୍ତରଦାୟୀ ଜିନ (genes) ଏକ୍ସ କ୍ରୋମୋଜୋମରେ (X chromosome) ଥିବା ହେତୁ ପରୁଷମାନଙ୍କର ମହିଳାଙ୍କ ଅପେକ୍ଷା ଅଧିକ ଏହି ସମସ୍ୟା ହୁଏ । ମହିଳାଙ୍କର ଦୁଇଟି ଏକ୍ସ କ୍ରୋମୋଜୋମ ଥିବା ହେତୁ ଗୋଟିକରେ ତୃଟି ଥିଲେ ଅନ୍ୟଟି ସେହି ତୃଟି ଭରଣା କରିଦିଏ, କିନ୍ତୁ ପୁରୁଷଙ୍କର ଗୋଟିଏ ଏକ୍ସ କ୍ରୋମୋଜୋମ ଥାଏ । ତେଣୁ ଏକ୍ସ କ୍ରୋମୋଜୋମଟି ଦୋଷଯୁକ୍ତ ଥିଲେ ପୁରୁଷଟି ବର୍ଣ୍ଣାନ୍ଧ ହୁଏ। ଅଧିକାଂଶ କ୍ଷେତ୍ରରେ ମହିଳାମାନେ ନିଜେ ବର୍ଣ୍ଣାନ୍ଧତା ରୋଗରେ ପୀଡ଼ିତ ନହୋଇ ରୋଗର ବାହକ ଭାବରେ କାମ କରନ୍ତି।   ଅନ୍ୟ କାରଣ: ଆଖି, ଅପ୍ଟିକ ସ୍ନାୟୁ (optic nerve ଓ ମସ୍ତିଷ୍କର (brain) କିଛି ଅଂଶ ଉପରେ ରାସାୟନିକ ବା ଶାରୀରିକ ଆଘାତ ହେବା ଫଳରେ ଏହି ରୋଗ ହୁଏ । ଇସିହାରା ପରୀକ୍ଷାଦ୍ୱାରା (Ishihara color test) ଏହି ରୋଗ ନିର୍ଣ୍ଣୟ କରାଯାଏ; କିନ୍ତୁ ଅନ୍ୟ କେତେକ ପରୀକ୍ଷା ମଧ୍ୟ କରାଯାଇପାରେ ।

ବର୍ଣ୍ଣାନ୍ଧତା ରୋଗ ଆରୋଗ୍ୟସାଧ୍ୟ ନୁହେଁ । ରଙ୍ଗ ଚିହ୍ନିବା ନିମନ୍ତେ ପିଲାର ଶିକ୍ଷକ ପଢ଼େଇବା ପଦ୍ଧତି ବଦଳ କରି ଶିକ୍ଷାଦାନ କରିବାକୁ ପଡ଼େ । ଉଜ୍ଜ୍ୱଳ ଆଲୋକରେ ଲାଲ-ଶାଗୁଆ ବର୍ଣ୍ଣାନ୍ଧତା ଚିହ୍ନଟ କରିବା ନିମନ୍ତେ ବିଶେଷ ଧରଣର ଲେନ୍ସ ସାହାଯ୍ୟ କରେ । ରଙ୍ଗ ଚିହ୍ନିବା ପାଇଁ ମୋବାଇଲ ଆପ ସାହାଯ୍ୟ କରିପାରେ ।ଏବେ କିଛି ଚଷମା ନିର୍ମାତା ବର୍ଣ୍ଣାନ୍ଧତାକୁ ଅନେକ ମାତ୍ରାରେ ଦୂର କରୁଥିବାର ଦାବି କରନ୍ତି।  ବର୍ଣ୍ଣାନ୍ଧ ବ୍ୟକ୍ତିମାନେ ବିଭିନ୍ନ ରଙ୍ଗ ଯେମିତି ସବୁଜ-ଲାଲ୍ ଭିତରେ ଫରକ ଜାଣି ପାରନ୍ତି ନାହିଁ ବିଶେଷତଃ କମ୍ ଆଲୋକରେ। ବର୍ଣ୍ଣାନ୍ଧତା ଚଷମା ପାଖାପାଖି ରଙ୍ଗମାନଙ୍କ ମଧ୍ୟବର୍ତ୍ତୀ କିଛି ଅଂଶକୁ ନିରୋଧ କରି ବର୍ଣ୍ଣାନ୍ଧତା ଦୂର କରିବାକୁ ଚେଷ୍ଟା କରେ। 

ଲାଲ‌-ଶାଗୁଆ ବର୍ଣ୍ଣାନ୍ଧତା ସର୍ବାଧିକ ଦେଖାଯାଏ, ଏହା ପରେ ଆସେ ନୀଳ-ହଳଦିଆ ବର୍ଣ୍ଣାନ୍ଧତା ଓ ସମ୍ପୁର୍ଣ୍ଣ ବର୍ଣ୍ଣାନ୍ଧତା ।  ଉତ୍ତର ୟୁରୋପ ବଂଶଧର ୮% ପୁରୁଷଙ୍କର ଓ ୦.୫% ମହିଳାଙ୍କର ଲାଲ-ଶାଗୁଆ ବର୍ଣ୍ଣାନ୍ଧତା ଥାଏ । ବାର୍ଦ୍ଧକ୍ୟରେ ରଙ୍ଗ ଦେଖିବା କ୍ଷମତା କମିଯାଏ । କେତେକ ଦେଶରେ କେତେକ ବୃତ୍ତି ନିମନ୍ତେ  ବର୍ଣ୍ଣାନ୍ଧ ଲୋକ ଅଯୋଗ୍ୟ ହୁଅନ୍ତି । ପାଇଲଟ, ଟ୍ରେନ ଡ୍ରାଇଭର ଓ ସଶସ୍ତ୍ର ବଳମାନଙ୍କର ବର୍ଣ୍ଣ ଯୋଗ୍ୟତା ଆବଶ୍ୟକ ଥିବାରୁ ବର୍ଣ୍ଣାନ୍ଧତା ଥିଲେ ଅଯୋଗ୍ୟ ସାବ୍ୟସ୍ତ ହୁଅନ୍ତି । କଳ ଦକ୍ଷତା ଉପରେ ଏହାର ପ୍ରଭାବ ବିବାଦାତ୍ମକ ଅଛି । ଚିତ୍ରକଳା ଦକ୍ଷତାରେ ଏହାର ପ୍ରଭାବ ଥିବା ଜଣାଯାଏ ନାହିଁ ଓ ଅନେକ ପ୍ରସିଦ୍ଧ ଚିତ୍ରକର ବର୍ଣ୍ଣାନ୍ଧ ଥିବା ବିଶ୍ୱାସ କରାଯାଏ ।

ଆଧାର 

ଚିକିତ୍ସା ବିଜ୍ଞାନ
ଗୀତାଞ୍ଜଳି ରାଓ  ( ଜନ୍ମ ୧୯୭୨ ) ଜଣେ ଭାରତୀୟ ମହିଳା ମଞ୍ଚ ଅଭିନେତ୍ରୀ , ଆନିମେସନ କଳାକାର ଓ ଫିଲ୍ମ ନିର୍ମାତା । 

ଗୀତାଞ୍ଜଳି ମୁମ୍ବାଇସ୍ଥିତ J.J.Institute of Applied Artଠାରେ ପ୍ରାୟୋଗିକ କଳା ( Applied Art)ରେ ଡିଗ୍ରୀ ହାସଲ କରିଥିଲେ । ତାଙ୍କଦ୍ୱାରା ନିର୍ମିତ ଦୁଇଟି ଆନିମେସନ ଫିଲ୍ମ " Orange" ଓ " Printed Rainbow " ସମୁଦାୟ ୨୮ଟି ପୁରସ୍କାର ଲାଭ କରିଛି । ତାଙ୍କର ପ୍ରଥମ ଆନିମେସନ ଫିଲ୍ମ ଭାବରେ " Printed Rainbow " ଥିଲା ଓ ଏହା କୋଡାକ ପୁରସ୍କାର କ୍ୟାନ୍ସ ଫିଲ୍ମ ଉତ୍ସବରେ ପୁରସ୍କୃତ ହେଇଥିଲା । ମୁମ୍ବାଇଠାରେ ହେଇଥିବା ଫିଲ୍ମ ଉତ୍ସବରେ ଏହା golden Conch ବା ସୁବର୍ଣ୍ଣ ଶଙ୍ଖ ପୁରସ୍କାର ପାଇଥିଲା । l.

ସେ କ୍ୟାନ୍ସ ଫିଲ୍ମ ଉତ୍ସବ ସହ ଅନେକ ଫିଲ୍ମ ସମାରୋହରେ ଜୁରୀ ଭାବରେ ନିଯୁକ୍ତ ହେଇଥିଲେ । ୨୦୧୩ ମସିହାରେ ସେ " Shorts" ନାମକ ୫ଟି କ୍ଷୁଦ୍ର ଆନିମେସନ ଫିଲ୍ମର ଏକ ଧାରାବାହିକର ଏକ ଅଂଶ ନିର୍ଦ୍ଦେଶନା ଦେଇଥିଲେ । ଏହା ଅନୁରାଗ କାଶ୍ଯପଙ୍କଦ୍ୱାରା ନିର୍ମିତ ହେଇଥିଲା । 

୨୦୧୪ ମସିହା କ୍ୟାନ୍ସ ଫିଲ୍ମ ଉତ୍ସବରେ ତାଙ୍କ ଆନିମେସନ ଫିଲ୍ମ " True Love Story " ମନୋନୀତ ହେଇଥିଲା ।

ଫିଲ୍ମୋଗ୍ରାଫି 
 Printed Rainbow (2006)
 Shorts (2013)
 Chai (2013)
 True Love Story (2014)

ପୁରସ୍କାର ସମୂହ

କ୍ୟାନ୍ସ ଫିଲ୍ମ ଉତ୍ସବ 
 Kodak Short Film Award
 Small Golden Rail
 Young Critics Award

ଆଧାର

ବାହାର ଲିଙ୍କ 
 
୧୯୭୨ ଜନ୍ମ
ଜୀବିତ ବ୍ୟକ୍ତି
କାହ୍ନା, ୧୯୯୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ତ୍ରିନାଥ ଗୌଡ଼ ଓ ଉଦୟନାଥ ଚୌଧୁରୀ । ଏନ୍. ରାମ ବାବୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଅଭିନୟ

 ଉତ୍ତମ ମହାନ୍ତି
 ଅପରାଜିତା ମହାନ୍ତି
 ଜୟୀରାମ ସାମଲ
 ଅସୀତ ପତି
 ସୁରେଶ ବଳ
 ମୁନ୍ନା ଖାଁ
 ମିତା ଚକ୍ରବର୍ତ୍ତୀ
 କୁନି ମିଶ୍ର
 ମାମିନା
 ମନୋଜ ପାଢ଼ୀ
 ସୀମାଞ୍ଜଳ
 ଶକ୍ତି
 ଚିତ୍ତ ମହାନ୍ତି
 ରବି
 ଚିତ୍ତ ଆଚାର୍ଯ୍ୟ
 ରାଜୁ
 ବିଭୁ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ବନବିହାରୀ ପଣ୍ଡା, ବିପିନ ମହାପାତ୍ର, ରଘୁନାଥ ରାଉତ, ସୌମିତ୍ର ଚାଟାର୍ଜୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଶେଖର ଘୋଷ, ଲକ୍ଷ୍ମୀକାନ୍ତ ପାଲିତ, ଶ୍ରୀକାନ୍ତ ଦାସ, ତାନସେନ ସିଂ, ଲୋପିତା ମିଶ୍ର, ନନ୍ଦିତା ଭଞ୍ଜ, ସେବା ମହାହାପାତ୍ର, ପିଙ୍କି, ଗୁଡ୍ଡି ଆଜି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 
 ୟୁ-ଟ୍ୟୁବ୍‌ରେ କାହ୍ନା

୧୯୯୭ର ଓଡ଼ିଆ କଥାଚିତ୍ର
ସେକେଣ୍ଡାରି ବୋର୍ଡ଼ ହାଇସ୍କୁଲ କଟକରେ ଅବସ୍ଥିତ ଏକ ଓଡ଼ିଆ ଉଚ୍ଚବିଦ୍ୟାଳୟ । ଏହା ୧୯୫୯ମସିହାରେ ବଜ୍ରକବାଟୀଠାରେ ସ୍ଥାପନା କରାଯାଇଥିଲା ।

ଗ୍ୟାଲେରି

ଆଧାର 

ଓଡ଼ିଶାରେ ଶିକ୍ଷା
ଓଡ଼ିଶାର ବିଦ୍ୟାଳୟ
ୱାର୍ଥିନ ଅର୍ବୁଦ (ଇଂରାଜୀ ଭାଷାରେ Warthin's tumor ଅନ୍ୟ ନାମ ପାପିଲାରୀ ସିଷ୍ଟାଡେନୋମା ଲିମ୍ଫୋମାଟୋସମ) ଲାଳ ଗ୍ରନ୍ଥିର ଏକ ଅଣ-କର୍କଟ ଅର୍ବୁଦ ରୋଗ |  ଏହା ସାଧାରଣତ a ଏକ ଗୋଲାକାର, ଯନ୍ତ୍ରଣାହୀନ ଏବଂ ଧୀରେ ଧୀରେ ବଢ଼ୁଥିବା ପିଣ୍ଡୁଳା ଭାବରେ ଉପସ୍ଥାପିତ ହୁଏ |  ସାଧାରଣତଃ ଏହା ପାରୋଟିଡ ଗ୍ରନ୍ଥିରେ ହୁଏ, କିନ୍ତୁ ପାଟି, ନାକ ଓ ଆଖିପତାରେ ଏହା କ୍ୱଚିତ ହୋଇପାରେ |  ଜଟିଳ ହେଲେ ଫେସିଆଲ ସ୍ନାୟୁ ପାଲସି ଓ ୧%ରୁ କମ୍ କ୍ଷେତ୍ରରେ ଏଥିରୁ କର୍କଟ ରୋଗ ହୋଇପାରେ ।  

ଏହାର କାରଣ ଜଣା ପଡ଼ିନାହିଁ।  ଏହି ରୋଗର ସଙ୍କଟ କାରକମାନଙ୍କର ନାମ ଏପଷ୍ଟେନ ବାର ଭୂତାଣୁ ସଂକ୍ରମଣ, ତମାଖୁ, ଅଟୋମ୍ୟୁମ୍ୟୁନ ରୋଗ, ଆୟୋନାଇଜିଙ୍ଗ ବିକିରଣ ଓ ଦୀର୍ଘକାଳୀଣ ପ୍ରଦାହ ହୋଇପାରେ ।  ତନ୍ତୁ ବାୟୋପ୍ସି କରି ରୋଗ ନିର୍ଣ୍ଣୟ କରାଯାଏ। 

ଅସ୍ତ୍ରୋପଚାର କରି ଏହି ରୋଗ ଅପସାରଣ କରାଯାଏ |  ପାରୋଟିଡ ଅର୍ବୁଦ ମଧ୍ୟରୁ କେବଳ ୱାର୍ଥିନ ୨%ରୁ ୧୫% ହୋଇପାରେ ।  ଏହା ସାଧାରଣତଃ ୬୦ରୁ ୭୦ ଦଶକ ବୟସରେ ହେଉଥିବା ଦେଖାଯାଏ |   ଏହାର ପ୍ରଥମ ବର୍ଣ୍ଣନା ହିଲଡରବ୍ରାଣ୍ଡ କରିଥିଲେ ଓ  ପରବର୍ତ୍ତୀ ସମୟରେ ପାଥୋଲୋଜିଷ୍ଟ ଆଲଡ୍ରେଡ ସ୍କଟ ୱାର୍ଥିନଙ୍କ ନାମରେ ଏହା ନାମିତ ହୋଇଥିଲା, ଯିଏ ୧୯୨୯ ମସିହାର ଦୁଇଟି ମାମଲା ବର୍ଣ୍ଣନା କରିଥିଲେ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଭର୍ଡେନାଫିଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଲେଭିଟ୍ରା,  ହେଉଛି ଏକ ଔଷଧ ଯାହା ପୌରୁଷ ଅସାମାର୍ଥ୍ୟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ |   ଏହାର ପ୍ରଭାବ ଆରମ୍ଭ ସାଧାରଣତ ୩୦ରୁ ୬୦ ମିନିଟରେ ଆରମ୍ଭ ହୋଇଥାଏ । ଏହି ଔଷଧ ପରିବାର ମଧ୍ୟରେ ଗୋଟିଏ ଏଜେଣ୍ଟର ଅନ୍ୟ ଏକ ଉପରେ କୌଣସି ଅଧିକ ଲାଭର ପ୍ରମାଣ ନାହିଁ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ହୋଇଥାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ନିମ୍ନ ରକ୍ତଚାପ, QT ବିସ୍ତାର ଏବଂ ପ୍ରାୟାପିଜ୍ମ ହୋଇପାରେ । ଯକୃତ ଜନିତ ସମସ୍ୟା ଥିଲେ କମ୍ ମାତ୍ରାର ଔଷଧ ଦେବାକୁ ସୁପାରିଶ କରାଯାଏ । ନାଇଟ୍ରୋଭାସୋଡାଇଲେଟର ସହିତ ବ୍ୟବହାର କରିବା ସୁପାରିଶ କରାଯାଏ ନାହିଁ । ଏହା ଏକ ପିଡିଇ<sub id="mwIw">୫</sub> (PDE<sub id="mwIw">5</sub>) ପ୍ରତିବନ୍ଧକ ଏବଂ ସାଇକ୍ଲିକ୍ ଗୁଆନୋସିନ୍ ମୋନୋଫୋସଫେଟ୍ (ସିଜିଏମ୍ପି) ଭାଙ୍ଗିବା ହ୍ରାସ କରି କାର୍ଯ୍ୟକ୍ଷମ ହୁଏ ।

ୟୁରୋପ ଏବଂ ଯୁକ୍ତରାଷ୍ଟ୍ରରେ ୨୦୦୩ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭର୍ଡେନାଫିଲ ଅନୁମୋଦିତ ହୋଇଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଜ୍ୟରେ ଏହାର ପ୍ରତି ୧୦ ମିଗ୍ରା ମାତ୍ରା ନିମନ୍ତେ ପ୍ରାୟ ୫ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୦୨୧ ପ୍ରାୟ ୧୭ ଡଲାର ଥିଲା ।

ଆଧାର 

ଚିକିତ୍ସା ବିଜ୍ଞାନ
କପିଳେଶ୍ୱର ଓଡ଼ିଶାର ପୁରୁଣା ଭୁବନେଶ୍ୱର ବା ଏକାମ୍ର ନଗରୀରେ ଅବସ୍ଥିତ ଏକ ଛୋଟ ଗ୍ରାମ।ବର୍ତ୍ତମାନ ଏହା ଏକ ଛୋଟ ଗ୍ରାମ ହେଲେ ମଧ୍ୟ ଏହା ଐତିହାସିକ ଦୃଷ୍ଟିକୋଣରୁ ଅନେକ ମହତ୍ତ୍ୱ ରଖେ।ମହାଭାରତରେ ଓଡ଼ିଶାର ନାମ ଉତ୍କଳ ଥିଲା ସେତେବେଳେ ଏହାର ରାଜଧାନୀ କପିଳେଶ୍ୱର କପିଳ ପ୍ରସାଦ ରୂପେ ପରିଚିତ ଥିଲା ।ଏଠାରେ ଥିବା ଭଗ୍ନସ୍ତୂପର ଗବେଷଣାରୁ ବିଶ୍ୱାସକରା ଯାଉଛି କି ଏହା ଭଗବାନ ବୁଦ୍ଧଙ୍କ ଜନ୍ମସ୍ଥାନ ଅଟେ।ବର୍ତ୍ତମାନ ଏଠାରେ କପିଳେଶ୍ୱର ମନ୍ଦିରରେ ଭଗବାନ କପିଳେଶ୍ୱର ଭଗବାନ ଲିଙ୍ଗରାଜଙ୍କ ମହାମନ୍ତ୍ରୀ ରୂପେ ପୂଜା ପାଉଛନ୍ତି।

ଇତିହାସ

ପର୍ବ ପର୍ବାଣି

ପର୍ଯ୍ୟଟନ

ଆଧାର

ଖୋର୍ଦ୍ଧା ଜିଲ୍ଲାର ଗାଆଁ ଓ ସହର
ଶ୍ରୀକାନ୍ତ କୁମାର ଜେନା (ଜନ୍ମ: ୧୮ ଜୁନ ୧୯୫୦), ଜଣେ ଭାରତୀୟ ରାଜନୀତିଜ୍ଞ । ସେ ଗୁଜରାଲ ଓ ଦେବ ଗୌଡ଼ାଙ୍କର ମନ୍ତ୍ରୀମଣ୍ଡଳରେ ସଂସଦୀୟ ବ୍ୟାପାର ଓ ପର୍ଯ୍ୟଟନ ବିଭାଗର ମନ୍ତ୍ରୀ ଥିଲେ । ମନମୋହନ ସିଂହଙ୍କର ୨ୟ ମନ୍ତ୍ରୀମଣ୍ଡଳରେ ସେ ରସାୟନ ଓ ସାର ମନ୍ତ୍ରୀ ଥିଲେ । ଭି. ପି. ସିଂହଙ୍କର ମନ୍ତ୍ରୀ ମଣ୍ଡଳରେ ସେ ରାଜ୍ୟ, କ୍ଷୁଦ୍ର ଉଦ୍ୟୋଗ ଏବଂ କୃଷି ଓ ଗ୍ରାମୀଣ ଉଦ୍ୟୋଗର ମନ୍ତ୍ରୀ ଥିଲେ । ୧୫ଶ ଲୋକ ସଭାକୁ ସେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ ।

୧୯୭୭ ମସିହାରୁ ୧୯୮୯ ମସିହା ମଧ୍ୟରେ ସେ ଓଡ଼ିଶା ବିଧାନ ସଭାକୁ ତିନିଥର ବିଧାୟକ ଭାବରେ ନିର୍ବାଚିତ ହୋଇଥିଲେ । ୧୯୭୯-୮୦ରେ ସେ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୮୯ ମସିହାରେ ସେ ପ୍ରଥମଥର ପାଇଁ ଭାରତର ସଂସଦର ତଳ ସଦନ ଲୋକ ସଭାକୁ ନିର୍ବାଚିତ ହୋଇଥିଲେ । ୯ମ ଲୋକ ସଭା ପରେ ସେ ୧୦ମ ଲୋକ ସଭା, ୧୧ଶ ଲୋକ ସଭା ଏବଂ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଭାରତୀୟ ଜାତୀୟ କଂଗ୍ରେସରେ ଯୋଗ ଦେବା ଆଗରୁ ଶ୍ରୀକାନ୍ତ ଜନତା ଦଳରେ ଥିଲେ ।

ଜନ୍ମ, ପରିବାର ଓ ଶିକ୍ଷା
ଶ୍ରୀକାନ୍ତ ଜେନା ୧୮ ଜୁନ ୧୯୫୦ରେ ଓଡ଼ିଶାର ଯାଜପୁର ଜିଲ୍ଲାର ରତ୍ନଗିରି ଅଞ୍ଚଳରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କର ନାମ ରଘୁନାଥ ଜେନା । ସେ ସୁବ୍ରତା ଜେନାଙ୍କୁ ବିବାହ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟ ଅଧିନରେ ଥିବା କେନ୍ଦ୍ରାପଡ଼ା ମହାବିଦ୍ୟାଳୟରୁ କଳାରେ ସ୍ନାତକ କରିଥିଲେ ।

ରାଜନୀତି
ଶ୍ରୀକାନ୍ତ ଛାତ୍ର ଜୀବନରୁ ରାଜନୀତିରେ ସକ୍ରିୟ ଥିଲେ । ସେ ପାଠପଢ଼ା ସମୟରେ ଛାତ୍ର ନେତା ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ ଏବଂ ଓଡ଼ିଶା ଯୁବ କଂଗ୍ରସ ଦଳର ସଭାପତି ଥିଲେ । ଓଡ଼ିଶାରେ ଷ୍ଟିଲ ପ୍ଲାଣ୍ଟର ପ୍ରତିଷ୍ଠା ଦାବି କରି ଜଣେ ଯୁବ ନେତା ଭାବରେ ସେ ଅନେକଥର କାରାଗାରରେ ବନ୍ଦୀ ହୋଇଛନ୍ତି । ୧୯୭୫ ମସିହାରୁ ୧୯୭୭ ମସିହା ମଧ୍ୟରେ ଭାରତରେ ସୃଷ୍ଟି ହୋଇଥିବା ଜରୁରୀକାଳିନ ପରିସ୍ଥିତିରେ ସେ ୧୯ ମାସ ଧରି ବନ୍ଦି ହୋଇ ରହିଥିଲେ ।

ଏହାପରେ ସେ ୧୯୭୭ ମସିହାର ଜନତା ଦଳର ଯୁବ ପ୍ରତିନିଧି ଭାବରେ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ପରେ ଆଉ ଦୁଇଥର ବିଧାନ ସଭାକୁ ନିର୍ବାଚିତ ହୋଇ ୧୯୮୯ ମସିହା ପର୍ଯ୍ୟନ୍ତ ବିଧାୟକ ଭାବରେ କାର୍ଯ୍ୟ କରିଥିଲେ ।

୧୯୮୯ ମସିହାରେ ଶ୍ରୀକାନ୍ତ ଭାରତର ସଂସଦର ତଳ ସଦନ ଲୋକ ସଭାର ୯ମ ସଭାକୁ ନିର୍ବାଚିତ ହୋଇଥିଲେ ଏବଂ ସେ ଲୋକ ସଭା ତଥା ଓଡ଼ିଶାର ବିଧାନ ସଭାର ମନ୍ତ୍ରୀମଣ୍ଡଳଗୁଡ଼ିକରେ ବିଭିନ୍ନ ସମୟରେ ଭିନ୍ନ ଭିନ୍ନ ପଦବୀରେ ରହି କାର୍ଯ୍ୟ କରିଥିଲେ ।

ଆଧାର

ବାହାର ଆଧାର
 ଭାରତର ସଂସଦ ୱେବସାଇଟ

୧୯୫୦ ଜନ୍ମ
ଯାଜପୁର ଜିଲ୍ଲାର ଲୋକ
୯ମ ଲୋକ ସଭା ସଭ୍ୟ
ଜୀବିତ ବ୍ୟକ୍ତି
୧୦ମ ଲୋକ ସଭା ସଭ୍ୟ
୧୧ଶ ଲୋକ ସଭା ସଭ୍ୟ
୧୫ଶ ଲୋକ ସଭା ସଭ୍ୟ
ମଦନ ଗୋପାଳ ସିଂହ (ଜନ୍ମ ୧୯୫୦, ଅମ୍ରିତସର) ଜଣେ ଭାରତୀୟ ଗୀତ ଲେଖକ, ସ୍ୱର ଲେଖକ, ଅଭିନେତା, ନାଟକ ପାଣ୍ଡୁଲିପି,ସମ୍ପାଦକ ଓ ବ‌ହୁଭାଷାବିତ୍ ଅଟନ୍ତି । ଅଧୁନା ସେ ସତ୍ୟବତୀ କଲେଜରେ ଇଂରାଜୀ ଭାଷାରେ ଶିକ୍ଷକ ଥିବା ବେଳେ ଛୁଟିରେ ନୂଆ ଦିଲ୍ଲୀରେ ଥିବା ନେହରୁ ମେମୋରିଆଲ ମିଉଜିଅମ ଓ ଲାଇବ୍ରେରୀର ବରିଷ୍ଠ ଫେଲୋ ଅଛନ୍ତି । ଖ୍ୟାତନାମା ପଞ୍ଜାବୀ କବି ହରଭଜନ ସିଂହଙ୍କର ସେ ପୁତ୍ର, ମଦନ ଗୋପାଳ ସିଂହ ଅନେକ କବିତା ଲେଖିଛନ୍ତି ଓ ଚଳଚ୍ଚିତ୍ର, କଳା ଓ ସାଂସ୍କୃତିକ ଇତିହାର ଉପରେ ବକ୍ତୃତା ଦେଇଛନ୍ତି ଓ ଏହା ବ୍ୟତୀତ ତାଙ୍କର କଳାକାର ଦଳ 'ଚାର ୟାର' ସାଥିରେ ଯାଇ ପୃଥିବୀର ଅନେକ ସ୍ଥାନରେ ପ୍ରଦର୍ଶନ କରିଛନ୍ତି ।

ଲେଖା
ଅନୁପ ସିଂହଙ୍କର ପ୍ର‌ଯୋଜିତ ଓ ଆଲୋଚକ ପ୍ରଶଂସିତ ପଞ୍ଜାବୀ ଚଳଚ୍ଚିତ୍ର କିସ୍ସାର ବାର୍ତ୍ତାଳାପ ଓ ଗୀତ ମଦନ ଗୋପଳ ସିଂହ ଲେଖିଥିଲେ । ମଦନ ଜଣେ ନାଟକ ଲେଖକ ମଧ୍ୟ ଥିଲେ ଯିଏ ବିଖ୍ୟାତ ଗାୟକ ମଲ୍ଲିକାର୍ଜୁନ ମନସୁରଙ୍କ ଉପରେ ଲିଖିତ ୧୯୯୫ ମସିହାର ଜାତୀୟ ପୁରସ୍କାର ପାଇଥିବା ଚଳଚ୍ଚିତ୍ର 'ରସ‌‌ଯାତ୍ରା' ଲେଖିଥିଲେ । ସେହି ଚଳଚ୍ଚିତ୍ରକୁ 'ନନ୍ଦନ କୁଧ୍ୟାଡି' ନିର୍ଦ୍ଦେଶନା ଦେଇଥିଲେ । ସ୍ୱର୍ଗତ ରିତ‌ୱିକ ଘଟକଙ୍କର ଜୀବନୀ ଉପରେ ପର୍ଯ୍ୟବେଶିତ ଚଳଚ୍ଚିତ୍ର 'ଏକଟି ନ‌ଦୀର ନାମ'ରେ ସେ ସେହି ଚଳଚ୍ଚିତ୍ରର ନିର୍ଦ୍ଦେଶକ ଅନୁପ ସିଂହଙ୍କ ସାଥିରେ ଯୁଗ୍ମ ଭାବରେ ପଟକଥା ଲେଖିଥିଲେ । ୨୦୦୨ ମସିହାର ଏହି ଚଲଚ୍ଚିତର ଜାଞ୍ଜିବର ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବରେ 'ଜି ଅରବିନ୍ଦନ' ପୁରସ୍କାର ପାଇଥିଲା ।

ସଙ୍ଗୀତ
ରୁମି, ଶାହ ହୁସେନ, ସୁଲତାନ ବ‌ହୁ ଓ ବୁଲ୍ଲେ ଶାହଙ୍କର କବିତାକୁ ସ୍ୱର ଦେଇ ମଦନ ଗୋପଳ ସିଂହ ଗାଇଥିଲେ ଓ ବର୍ଟୋଲ୍ଟ ବ୍ରେଟ ,ଫ୍ରେଡେରିକୋ ଗାର୍ସିଆ ଲୋରକା ଓ ଜନ ଲେନ୍ନ‌ନଙ୍କର ଇମାଜିନ କବିତାମାନଙ୍କୁ ହିନ୍ଦୁସ୍ତାନୀ ଅନୁବାଦ କରି ସ୍ୱର ପ୍ରଦାନ କରିଥିଲେ ।  ଚଳଚ୍ଚିତ୍ର ମଧ୍ୟରେ କୁମାର ସାହାନୀଙ୍କର କସବ ଓ ଖୟାଲ ଗାଥା ଏବଂ ମନି କାଉଲଙ୍କର ୧୯୯୨ ମସିହାରେ ନିର୍ମିତ ଇଡିଅଟ ଚଳଚ୍ଚିତ୍ର ନିମନ୍ତେ ଗାଇଥିଲେ । ପ୍ରସିଦ୍ଧ କୁର୍ଦୋ-ପର୍ସିଆନ ଗାୟକ ଶାହରାମ ନ‌ଜେରିଙ୍କ ସହିତ ପୁରାତନ ସୁଫି ଟାଉନ ଇସଫାହାନ, ହମଦନ ଓ କେରମାନଶାହ ଗୁଡ଼ିକ ଭ୍ରମଣ କରିଥିଲେ ।  

ସ୍ମିଥସୋନିଆଲ ଲୋକଜୀବନ ଉତ୍ସବକୁ ସେ ଉପସ୍ଥାପକ ଓ ଗାୟକ ଭାବରେ ନିମନ୍ତ୍ରିତ ହୋଇ ଯାଇଥିଲେ ।  ମୀନୁ ଗୌର ଓ ଅବିର ବଜାଜ ନିର୍ଦ୍ଦେଶିତ ପାରାଡାଇଜ ଅନ ଏ ରିଭର ଡକୁମେଣ୍ଟାରୀ ଚଳଚ୍ଚିତ୍ରରେ ଗୀତ କମ୍ପୋଜ କରିଥିଲେ ଯାହା କାଶ୍ମିର ଉପରେ ଆଲୋକପାତ କରିଥିଲା ।

୨୦୦୩ ମସିହାର ସେ ଲୋକାର୍ଣ୍ଣୋ ଚଳଚ୍ଚିତ୍ର ଉତ୍ସବରେ ସବିହା କୁମାରଙ୍କର ବିଖ୍ୟାତ 'ଖାମୋସ ପାନି' ନିମନ୍ତେ ଶ୍ରେଷ୍ଠ ଚଳଚ୍ଚିତ୍ର ପୁରସ୍କାର ପାଇଥିଲା ଓ ସେ ସେଥିରେ ସଙ୍ଗୀତ କମ୍ପୋଜ କରିଥିଲେ ।

ପୃଥିବୀର ଆନେକ ସ୍ଥାନରେ ପ୍ରଦର୍ଶିତ ସଙ୍ଗୀତ ଭରା  "ଫନା -ରାଞ୍ଝା ରିଭିଜିଟେଡ" ଚଳଚ୍ଚିତ୍ରରେ ସଙ୍ଗୀତ କମ୍ପୋଜ କରିଥିଲେ । 

ଲଣ୍ଡନର ଦକ୍ଷିଣ ଏସିଆ ସିନେମା ଫାଉଣ୍ଡେସନ ତରଫରୁ ବିୟଣ୍ଡ ପାର୍ଟିସନ ଚଳଚ୍ଚିତ୍ରେ ସେ ସଙ୍ଗୀତ କମ୍ପୋଜ କରିଥିଲେ । 

ଏହା ବ୍ୟତୀତ ସେ ପ୍ରଦର୍ଶନ କରିଥିବା ଅନ୍ୟାନ୍ୟ ସ୍ଥାନମାନଙ୍କ ନାମ ଇଟାଲିର ଟାଉନ ହଲ ଉତ୍ସବ; ଇଟାଲିର ଅଲବେରୋବେଲ୍ଲ୍ଲୋରେ ଏକସପେରିମେଣ୍ଟ ୨୦୦୫; ନାଗପୁରର ଆହିଛତ୍ରଗଡ଼ ଦୁର୍ଗରେ ଫେବୃଆରୀ ୨୦୧୩ରେ ପୃଥିବୀ ସ୍ପିରିଟ ଉତ୍ସବ ଇତ୍ୟାଦି ସ୍ଥାନମାନଙ୍କରେ ପ୍ରଦର୍ଶନ କରିଥିଲେ ।

ଆଧାର
୮୦୩ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୮୦୩
ବଟ ତିଆରି ବର୍ଷ ଲେଖା
ସର୍ଭାଇକାଲ୍ ଡିଷ୍ଟୋନିଆ (ସ୍ପାସ୍ମୋଡିକ ଟର୍ଟିକୋଲିସ, ସ୍ପାଜ୍ମୋଡିକ ରାଇ ନେକ ଭାବରେ ମଧ୍ୟ ଜଣାଶୁଣା) କୁହାଯାଏ ଯେତେବେଳେ ବକର ମାଂପେଶୀର ସ୍ପାଜ୍ମ ହୋଇ ମୁଣ୍ଡ ମୋଡ଼ି ହୋଇଯାଏ ।  ସାଧାରଣତଃ ଏହା ଫଳସ୍ୱରୂପ ମୁଣ୍ଡଟି ଗୋଟିଏ କାନ୍ଧ ଆଡକୁ ଢଳିଯାଏ ଓ ଚିବୁକଟି ଅନ୍ୟ କାନ୍ଧ ଦିଗକୁ ବୁଲିଯାଏ । ଯନ୍ତ୍ରଣା ହୁଏ ଏବଂ ଏହି ଅବସ୍ଥା ମାସ ମାସ କିମ୍ବା ବର୍ଷ ବର୍ଷ ଧରି ରହିପାରେ ।   ସାଧାରଣତଃ ଶୋଇବା ସମୟରେ ଉପଶମ ହୋଇଯାଏ । ଜଟିଳ ହେଲେ ବେକର ଆର୍ଥ୍ରାଇଟିସ୍ ହୋଇପାରେ ।

ଅଧିକାଂଶ କ୍ଷେତ୍ରରେ ଏହାର କାରଣ ଜଣା ପଡିନାହିଁ ।  ଆଘାତ, ଔଷଧ ବ୍ୟବହାର, ଜେନେଟିକ ମ୍ୟୁଟେସନ, ମସ୍ଥିଷ୍କ ଆଘାତ, ଭୂତାଣୁ ମସ୍ତିଷ୍କ ପ୍ରଦାହ, ଉଚ୍ଚ ଥାଇରଏଡ ସ୍ତର,   ଉଇଲସନ ରୋଗ, ହଣ୍ଟିଙ୍ଗଟନ ରୋଗ କିମ୍ବା କେର୍ଣ୍ଣିକ୍ଟେରସ ଯୋଗୁ ହୋଇପାରେ  ।   ଆଘାତର କିଛି ଦିନ ବା କିଛି ମାସ ପରେ ଏହି ରୋଗ ଆରମ୍ଭ ହୋଇପାରେ । ଏହି ରୋଗରେ ସ୍ଟେର୍ଣ୍ଣୋକ୍ଲିଡଏଡ ମାଂସପେଶୀର ସ୍ପାଜ୍ମ ହୋଇଥାଏ ।  ଲକ୍ଷଣ ଉପରେ ରୋଗ ନିର୍ଣ୍ଣୟ କରାଯାଏ । 

ଆଣ୍ଟିକଲିନର୍ଜିକ, ବେଞ୍ଜୋଡାଏଜେପିନ ବାକ୍ଲୋଫେନ୍, ବଟୁଲିନମ ଟକ୍ସିନ, କିମ୍ବା ଗଭୀର ମସ୍ତିଷ୍କ ଉତ୍ତେଜକ ସାହାଯ୍ୟରେ ଡିଷ୍ଟୋନିଆର ଚିକିତ୍ସା କରାଯାଇପାରେ ।  ପ୍ରତିବର୍ଷ ୧୦,୦୦୦ ଲୋକରେ ଜଣେ ପ୍ରଭାବିତ ହୁଅନ୍ତି ।  ଡିଷ୍ଟୋନିଆଦ୍ୱାରା ପ୍ରଭାବିତ ହୋଇଥିବା ଅଙ୍ଗ ମଧ୍ୟରୁ ବେକ ହେଉଛି ଅନ୍ୟତମ ।  ପ୍ରାୟ ୪୦ରୁ ୬୦ ବର୍ଷ ବୟସରେ ଏହି ରୋଗ ହେବା ଦେଖାଯାଏ।  ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ।

ସନ୍ଦର୍ଭ 

ଚିକିତ୍ସା ବିଜ୍ଞାନ
Translated from MDWiki
ବିପାଶା ହାୟାତ (ଜନ୍ମ: ୨୩ ମାର୍ଚ୍ଚ ୧୯୭୧) ଜଣେ ବଙ୍ଗଳାଦେଶି ଅଭିନେତ୍ରୀ, ମଡେଲ ଏବଂ ଚିତ୍ରକର । ୧୯୯୪ରେ ସେ ବଙ୍ଗଳାଦେଶି ଚଳଚ୍ଚିତ୍ର ଅଙ୍ଗୁର ପରଶମଣି ପାଇଁ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ୧୯୯୮, ୧୯୯୯ ଏବଂ ୨୦୦୨ରେ ସେ ମେରିଲ ପ୍ରଥମ ଆଲୋ ପୁରସ୍କାର ପାଇଥିଲେ ।

ପ୍ରାରମ୍ଭିକ ଜୀବନ ଏବଂ ଶିକ୍ଷା
ବିପାଶା ୨୩ ମାର୍ଚ୍ଚ ୧୯୭୧ରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଅବୁଲ ହାୟାତ ଜଣେ ବଙ୍ଗଳାଦେଶୀ ଅଭିନେତା । ତାଙ୍କ ଭଉଣୀ ନତାଶା ହାୟତ ଏବଂ ଭିଣେଇ ଶମିମ ଶାହେଦ ଖାନ ଉଭୟ ଅଭିନୟ ଜଗତରେ ସେମାନଙ୍କର ପେଷାରେ ଅଛନ୍ତି । ସେ ୧୯୯୮ରେ ଢାକା ବିଶ୍ୱ ବିଦ୍ୟାଳୟରୁ ଚିତ୍ରକଳାରେ ସ୍ନାତକୋତ୍ତର ଶେଷ କରିଥିଲେ ।

ଅଭିନୟ ଜୀବନ
ବିପାଶା ହାୟାତ ଜଣେ ଦୂରଦର୍ଶନର ଧାରାବାହିକ ଅଭିନେତ୍ରୀ ଭାବରେ ଅଭିନୟ ଜଗତରେ ପ୍ରବେଶ କରିଥିଲେ । ସେ ୯୦ ଦଶକରେ ଅନେକ ଲୋକପ୍ରିୟ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ୧୯୯୭ ମସିହାରେ ସେ ତାଙ୍କର ପ୍ରଥମ କାହାଣୀ ଲେଖିଥିଲେ । ଏହି କାହାଣୀକୁ ନେଇ ଦୂରଦର୍ଶନ ଧାରାବାହିକ ଶୁଧୁଇ ତୁମାକେ ଜାନି ନିର୍ମାଣ କରାଯାଇଥିଲା ।

ସେ ଦୁଇଟି ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ୧୯୯୪ରେ ତାଙ୍କର ପ୍ରଥମ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ଅଭିନୟ କରିଥିବା ଦୁଇଟି ଯାକ ଚଳଚ୍ଚିତ୍ର ବଙ୍ଗଳାଦେଶ ସ୍ୱାଧୀନ ଯୁଦ୍ଧ ଉପରେ ଆଧାରିତ । ତାଙ୍କର ପ୍ରଥମ ଚଳଚ୍ଚିତ୍ର ଥିଲା ଅଙ୍ଗୁର ପରଶମଣି । ଏହି ଚଳଚ୍ଚିତ୍ରଟିରେ ସେ ରାତ୍ରି ନାମକ ଏକ ଝିଅର ଭୂମିକାରେ ଅଭିନୟ କରିଥିଲେ । ସେ ବଙ୍ଗଳାଦେଶ ଯୁଦ୍ଧ ସମୟରେ ଢାକା ସ‌ହରରେ ତାଙ୍କ ପରିବାର ସ‌‌ହ ଗୋଟିଏ ଘରେ ବନ୍ଦ ହୋଇ ରହିଥିଲେ ଏବଂ ତାଙ୍କ ଘରେ ରହୁଥିବା ଜଣେ ଯୋଦ୍ଧା ସ‌ହ ତାଙ୍କର ପ୍ରେମ ହୋଇଯାଇଥିଲା । ସେ ଯୋଦ୍ଧାର ଭୂମିକାରେ ଅଭିନେତା ଅସଦଜମନ ନୁର୍ ଅଭିନୟ କରିଥିଲେ । ସେ ଯୋଦ୍ଧା ପ୍ରତି ତାଙ୍କର ଆନ୍ତରିକତା ଏବଂ ଭଲ ପାଇବା ବଙ୍ଗଳାଦେଶ ଯୁଦ୍ଧ ପ୍ରତି ତାଙ୍କ ମନରେ ଅନୁରାଗ ସୃଷ୍ଟି ହୋଇଥିଲା ଏବଂ ସେ ସେହି ଯୁଦ୍ଧ ପିଡ଼ୀତ ସାଧାରଣ ଜନତାଙ୍କୁ ସାହାଯ୍ୟ  କରିଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କୁ ୧୯୯୪ରେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ସେ ସେହି ବର୍ଷର ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ ।

୨୦୦୪ରେ ସେ ଅନ୍ୟ ଏକ ଚଳଚ୍ଚିତ୍ରରେ ଅଭିନୟ କରିଥିଲେ । ଜୟଯାତ୍ର ନାମକ ଏହି ଚଳଚ୍ଚିତ୍ରଟିରେ ସେ ଜଣେ ମଧ୍ୟ ବୟସ୍କ ମହିଳା ଭୂମିକାରେଅ ଅଭିନୟ କରିଥିଲେ । ବଙ୍ଗଳାଦେଶ ସ୍ୱାଧୀନ ଯୁଦ୍ଧ ସମୟରେ ତା'ର ପୁଅକୁ ହରାଇଥିବା ମାଆର କାହାଣୀ ଉପରେ ନିର୍ମିତ ଥିଲା ଏହି କଥାଚିତ୍ରଟି ।

ନିଜସ୍ୱ ଜୀବନ
ବିପାଶା ତାଉକିର ଅହମଦ ନାମକ ଜଣେ ଅଭିନେତା ଏବଂ ଚଳଚ୍ଚିତ୍ର ନିର୍ଦ୍ଦେଶକଙ୍କୁ ବିବାହ କରିଥିଲେ । ତାଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଅଛନ୍ତି ।

ଚିତ୍ରକଳା
ବିପାଶାଙ୍କର ଚିତ୍ରକଳା ୧୯୯୬ରେ ଢାକାରେ ଏକ ପ୍ରଦର୍ଶନୀରେ ସ୍ଥାନୀତ ହୋଇଥିଲା । ତାଙ୍କର ଚିତ୍ରକଳା ଢାକାର ମିନିଏଚର ଚିତ୍ରକଳା ପ୍ରଦର୍ଶନୀରେ ସ୍ଥାନ ପାଇଥିଲା । ୧୯୯୮ରେ ସେ ଏକ ସାମୁହିକ ଚିତ୍ରକଳା ପ୍ରଦର୍ଶନୀରେ ଭାଗନେଇଥିଲେ । ଏହି ଚିତ୍ରକଳା ପ୍ରଦର୍ଶନୀ ପାନ ପେସିଫିଚ ସୋନେରଗାଁ ହୋଟେଲରେ ପ୍ରଦର୍ଶନୀ ଗୃହରେ ଅନୁଷ୍ଠିତ ହୋଇଥିଲା । ଏହାପରେ ୨୦୦୨ରେ ସେ ଯୁବ କଳାକାରଙ୍କର ପ୍ରଦର୍ଶନୀରେ ଭାଗନେଇଥିଲେ । 

୧୪-୨୪ ଜାନୁଆରୀ ୨୦୧୭ ମଧ୍ୟରେ ରୋମରେ ଏକ ଚିତ୍ରକଳା ପ୍ରଦର୍ଶନୀରେ ବିପାଶାଙ୍କର କେବଳ ନିଜର ଚିତ୍ରକଳା ପ୍ରଦର୍ଶିତ ହୋଇଥିଲା । ଏହି ପ୍ରଦର୍ଶନୀ ତାଙ୍କର ୬ଷ୍ଠ ପ୍ରଦର୍ଶନୀ ଥିଲା । ଏହି ପ୍ରଦର୍ଶନୀରେ ତାଙ୍କର ୫୦ଟି ଚିତ୍ରକଳା ସ୍ଥାନିତ ହୋଇଥିଲା ।

ଅଭିନୟ

ଧାରାବାହିକ
 ରୂପନ‌ଗର
 ହରଜିତ
 ସୁଧୁଇ ତୁମାକେ ଜାନି
 ବେଲି
 ପ୍ରତ୍ୟାଶା
 ଏକଜନ ଅପରାଧିନି
 ଡୋଲା
 ହସୁଇଲ
 ଓନ୍ତ୍ରୋମୋମୋ
 ମୋକ୍ଷ ଜୀବନ
 ସୋନାଲି ଦାନାର ଚିଲ
 କବିତା ସୁନ୍ଦର ନା

ଚଳଚ୍ଚିତ୍ର
 ଅଙ୍ଗୁର ପରଶମଣି (୧୯୯୪)
 ଜୟଯାତ୍ରା (୨୦୦୪)

ଆଧାର

ବଙ୍ଗଳାଦେଶର ଅଭିନେତ୍ରୀ
ନାକରୁ ରକ୍ତସ୍ରାବ () ଏକ  ଲକ୍ଷଣ । ଏହି ଶବ୍ଦଟି ଗ୍ରୀସ ଭାଷାରୁ ((from Greek: ἐπιστάζω (epistazo) to bleed from the nose: ἐπί (epi) - "above", "over" + στάζω (stazo) - "to drip [from the nostrils]")) ଆସିଛି । ଏହା ଏକ ସାଧାରଣ ବେମାରୀ । ଏଥିରେ ନାକରୁ ରକ୍ତ ବହେ । ନାକ ରକ୍ତସ୍ରାବ ଦୁଇ ଭାଗରେ ବର୍ଣ୍ଣନା କରାଯାଏ ଯଥା ସମ୍ମୁଖ ଭାଗ ରକ୍ତସ୍ରାବ ଓ ପୃଷ୍ଠ ଭାଗ ରକ୍ତସ୍ରାବ । ଶେଷୋକ୍ତ ସ୍ରାବ କ୍ୱଚିତ ଦେଖାଯାଏ କିନ୍ତୁ ସଙ୍ଗେ ସଙ୍ଗେ ଡାକ୍ତରୀ ପରାମର୍ଶ ଆବଶ୍ୟକ କରେ । ଅତ୍ୟଧିକ ରକ୍ତସ୍ରାବ ହେଲେ ଲୁହବାହୀ ନଳୀ ମଧ୍ୟ ଦେଇ ରକ୍ତ ଆଖିରେ ପ୍ରବେଶ କରିବା ପରେ ଆଖିରୁ ରକ୍ତ ବହେ । ନାକରୁ ରକ୍ତ ବହି ଖାଦ୍ୟନଳୀକୁ ଯାଇ ପାକସ୍ଥଳୀରେ ପ୍ରବେଶ କରିପାରେ । ରକ୍ତ ତରଳ ବା ମୁଣ୍ଡା ହୁଏ । ରକ୍ତସ୍ରାବ ଦେଖିଲେ ଭୟ ଲାଗେ, କିଛି ରୋଗୀଙ୍କର ଡାକ୍ତରୀ ପରାମର୍ଶ ଦରକାର ହୁଏ କିନ୍ତୁ ଏହା କ୍ୱଚିତ ଘାତକ ହୁଏ । ଏକ ପରିସଂଖ୍ୟାନରୁ ଜଣାଯାଏ, ୧୯୯୯ ମସିହାରେ ଆମେରିକାରେ ୨.୪ ନିୟୁତ ମୃତ୍ୟୁରେ ମାତ୍ର ୪ଟି ଘାତକ ଥିଲା । ରକ୍ତସ୍ରାବ ହେଲେ ମୁଣ୍ଡକୁ ସାମାନ୍ୟ ଆଗକୁ ନୁଏଁଇ ନାକ ପୁଡ଼ାକୁ ୫ରୁ ୨୦ ମିନିଟ ଧରି ଚିପି ଧରିଲେ ରକ୍ତ ଜମାଟ ବାନ୍ଧି ସ୍ରାବ ବନ୍ଦ ହୋଇଯାଏ ।

କାରଣ 
ରକ୍ତସ୍ରାବ ସ୍ଥାନୀୟ କାରଣ ବା ଶାରୀରିକ କାରଣ ଯୋଗୁ ବହେ । କୌଣସି କାରଣ ନ ଥାଇ ମଧ୍ୟ ରକ୍ତସ୍ରାବ ହୁଏ ।

ସ୍ଥାନୀୟ କାରଣ 
 ମୁଣ୍ଡା ଆଘାତ ଯେପରିକି ମୁଷ୍ଠି ଘାତ ଯାହା ନାକ ଅସ୍ଥି ଭଗ୍ନ ସହ ଦେଖାଯାଏ ।
 ନାକ ଭିତରେ ଆଙ୍ଗୁଠି ପୁରେଇ କେଞ୍ଚିଲେ ।
 ପ୍ରଦାହ: ଶ୍ୱାସ ନଳୀ ପ୍ରଦାହ, ସାଇନୁସାଇଟିସ, ରାଇନାଇଟିସ ଓ ବାୟୁମଣ୍ଡଳରେ ଥିବା ଉତ୍ତେଜକ ପଦାର୍ଥ ।

ଅନ୍ୟାନ୍ୟ କାରଣ 
 ଶାରୀରିକ ବକ୍ରତା (e.g. septal spurs or Hereditary hemorrhagic telangiectasia)
  କୋକେନ (cocaine) ଶୁଙ୍ଘିଲେ ।
 ନାକ ଭିତରେ ଅର୍ବୁଦ ବା Intranasal tumors (e.g. Nasopharyngeal carcinoma or nasopharyngeal angiofibroma)
 ପ୍ରଶ୍ୱାସରେ ଜଳୀୟ ଅଂଶ କମ ହେଲେ । Low relative humidity of inhaled air (particularly during cold winter seasons)
 ନାକ ଭିତରେ କାନୁଲା ରଖିଲେ ଝିଲ୍ଲୀ ଶୁଖିଯାଏ ।Nasal cannula O2 (tending to dry the olfactory mucosa)
 ନାକ ସ୍ପ୍ରେରେ ଅଧିକ ସ୍ଟିରଏଡ ଥିଲେ । Nasal sprays (particularly prolonged or improper use of nasal steroids)
 ଓଟିକ ବାରୋଟ୍ରମା । Otic barotrauma (such as from descent in aircraft or ascent in scuba diving)
 ଆର୍ସେନିକ ମିଶା ପ୍ରୋଟିନ ଖାଇଲେ ।Consumption of tainted whey protein supplements that contain arsenic
 ନାକ ଭିତର ଅପରେଶନ । Surgery (e.g. septoplasty and Functional Endoscopic Sinus Surgery)

ଶାରୀରିକ କାରଣ 
 ସଂକ୍ରାମକ ରୋଗ ଯଥା ଶର୍ଦ୍ଦି 
 ଉଚ୍ଚ ରକ୍ତଚାପ

ଶାରୀରିକ ବିକାରି କ୍ରିୟା

ଆଧାର

ବାହାର ଲିଙ୍କ
National Library of Medicine

ଚିକିତ୍ସା ବିଜ୍ଞାନ
ଘଟଣାବଳୀ

ଜନ୍ମ

ଦେହାନ୍ତ

ପର୍ବପର୍ବାଣି

ବାହାର ଲିଙ୍କ 

  BBC: ଏହି ଦିନ
  କାନାଡାରେ ଏହି ଦିନ

 
ବଟଦ୍ୱାରା ତିଆରି ତାରିଖ ଲେଖା
ଏଲି ପାଢ଼ୀ ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ ଏବଂ ଉପସ୍ଥାପିକା । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ ଆଦିରେ ଅଭିନୟ କରନ୍ତି ଏବଂ ବିଭିନ୍ନ ଦୂରଦର୍ଶନ କାର୍ଯ୍ୟକ୍ରମରେ ଉପସ୍ଥାପନା କରନ୍ତି । ୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଏଇ ମିଳନ ଯୁଗ ଯୁଗରରେ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ୨୦୧୪ ଫିଅର ଅଫ ଦ ଇଅର, ରାସ୍ତା ଆଦି କଥାଚିତ୍ରରେ ଅଭିନୟ କରିଛନ୍ତି । ସେ ଦୂରଦର୍ଶନରେ ପ୍ରସାରିତ ଧାରାବାହିକ ଅବୁଝା ଏ ମନ, ତୁଳସୀ, ସିନ୍ଦୂର, ଅପା ଆଦିରେ ଅଭିନୟ କରିଛନ୍ତି ।

ଜନ୍ମ ଓ ପରିବାର 
ଏଲି ପାଢ଼ୀ ଭଦ୍ରକରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହରେକୃଷ୍ଣ ପାଢ଼ୀ ପେଶାରେ ଜଣେ ପୋଲିସ୍ କର୍ମଚାରୀ ଓ ମାତା କୁମୁଦିନୀ ପାଢ଼ୀ । ୨୦୧୯ ମସିହାର ଜାନୁଆରୀ ୨୫ ତାରିଖରେ ସେ ତାଙ୍କର ବାଲ୍ୟ ବନ୍ଧୁ ତଥା ବ୍ୟବସାୟୀ ଶ୍ରୀମୟ କୁମାର ପଣ୍ଡାଙ୍କୁ ବିବାହ କରିଥିଲେ ।

ଅଭିନୟ ଜୀବନ
ଏଲି ପାଢ଼ୀ ପ୍ରଥମେ ଓଡ଼ିଆ ଆଲ୍‌ବମ୍ ଜଗତରେ କାମ କରିବା ଆରମ୍ଭ କରିଥିଲେ । ସେ ତାଜା ଖବର, ଷୋହଳ ପୂରି ସତର ହେଲା ଭଳି କିଛି ଆଲବମ୍‌ରେ ଅଭିନୟ କରି ଚର୍ଚ୍ଚାକୁ ଆସିଥିଲେ । ୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ଏଇ ମିଳନ ଯୁଗ ଯୁଗର, ଯେଉଁଥିରେ ତାଙ୍କ ସହ ରାଜଦୀପ, ଚନ୍ଦନ କର, ମୀନକେତନ, ବିଜୁ ବଡ଼ଜେନା, ପୁଷ୍ପା ପଣ୍ଡା, ଅସୀତ ପତି ଆଦି କଳାକାରମାନେ କାର୍ଯ୍ୟ କରିଥିଲେ ।

ସେ ଓଡ଼ିଆ କଥାଚିତ୍ର ଜଗତରେ କାର୍ଯ୍ୟ କରିବା ସହିତ ଓଡ଼ିଅ ଦୂରଦର୍ଶନରେ ଧାରାବାହିକରେ ଅଭିନୟ କରନ୍ତି । ସେ ତରଙ୍ଗ ଟିଭିରେ ପ୍ରସାରିତ ଧାରାବାହିକ ଅବୁଝା ଏ ମନ ଧାରାବାହିକରେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହ ଜିନା ସାମଲ ଓ ଲରେନ୍ସ ବାରିକ କାମ କରିଥିଲେ । ଏହା ବ୍ୟତୀତ ସେ ତୁଳସୀ, ସିନ୍ଦୂର, ଅପା ଆଦି ଧାରାବାହିକରେ ଅଭିନୟ କରିଛନ୍ତି । 

ଏଲି ତରଙ୍ଗ ମ୍ୟୁଜିକ୍‌ରେ ପ୍ରସାରିତ କିଏ ଜିତେ କିଏ ହାରେ ଭଳି କିଛି କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି ।

ଅଭିନୀତ କଥାଚିତ୍ର

ଅଭିନୀତ ଧାରାବାହିକ

ଉପସ୍ଥାପିକା

ବିବାଦ 
ଏଲି ପାଢ଼ୀ ୨୦୧୮ ମସିହାରେ ଦେଇଥିବା ଏକ ମନ୍ତବ୍ୟକୁ ବିବାଦ ସୃଷ୍ଟି ହୋଇଥିଲା । ସେ ହିନ୍ଦୀ କଥାଚିତ୍ର ଜଗତରେ ହୋଇଥିବା ମି-ଠୁ ମଧ୍ୟ ଓଡ଼ିଆ କଥାଚିତ୍ର ଜଗତରେ ଚାଲିଛି ବୋଲି କହିଥିଲେ ଆଉ ଦୁଇଥର ସେ ଏଥିରେ ଶିକାର ହୋଇଥିବା କଥା ସ୍ୱୀକାର କରିଥିଲେ ।

ପୁରସ୍କାର 

 ୬ଷ୍ଠ ଓଡ଼ିଆ ରାଜ୍ୟ ଟେଲିଭିଜନ୍ ପୁରସ୍କାର - ଶ୍ରେଷ୍ଠ ଅଭିନେତ୍ରୀ (ଟୁପର୍ ଟାପୁର୍)

ଆଧାର

ଅଧିକ ତଥ୍ୟ
 

ଜୀବିତ ବ୍ୟକ୍ତି
ଓଡ଼ିଆ କଥାଚିତ୍ର ଅଭିନେତ୍ରୀ
ଓଡ଼ିଆ ଲୋକ
ଓଡ଼ିଆ ଦୂରଦର୍ଶନ ଅଭିନେତ୍ରୀ
ଭଦ୍ରକ ଜିଲ୍ଲାର ଲୋକ
୫୪ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୫୪
ପାକିସ୍ତାନର ପଞ୍ଜାବ ରାଜ୍ୟ ଅନ୍ତର୍ଗତ ସିଆଲକୋଟଠାରେ ୨୦୦୪ ମସିହାରେ ଏହି ମନ୍ଦିର ପ୍ରତିଷ୍ଠା କରାଯାଇଥିଲା । ମନ୍ଦିରଟି ସହରର "ପ୍ୟାରିସ ରୋଡ଼"ଠାରେ ଅବସ୍ଥିତ । ସିଆଲକୋଟର ହିନ୍ଦୁ ସଂପ୍ରଦାୟ ଓ ହକୀମ ରତନ ଲାଲ ଭଗତଙ୍କ ପ୍ରଚେଷ୍ଠାରେ ଏହି ମନ୍ଦିରଟି ନିର୍ମାଣ କରାଯାଇ ପାରିଥିଲା । ପଞ୍ଜାବ ରାଜ୍ୟର ମୁଖ୍ୟମନ୍ତ୍ରୀ ଚୌଧୁରୀ ପରବେଜ ଇଲାହୀ ଏଥିପାଇଁ ୨ଲକ୍ଷ ପାକସ୍ତାନି ଟଙ୍କା ଦାନ କରିଥିଲେ । ମନ୍ଦିରଟି ଉପରେ ଆତଙ୍କବାଦୀଙ୍କ ଆକ୍ରମଣ ହୋଇଥିଲା ଏବଂ ଏହାକୁ ତାଲା ପକେଇ ବନ୍ଦ କରିବାକୁ ମଧ୍ୟ ପ୍ରୟାସ କରାଯାଇଥିଲା ।

ଆଧାର 

ଜଗନ୍ନାଥ ମନ୍ଦିର
୨୦୧୬ ରଥଯାତ୍ରା ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶୁକଦେବ ଜେନା (୨୫ ମଇ ୧୯୨୮ - ୧୫ ଅକ୍ଟୋବର ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ଶୁକଦେବ ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଶୁକଦେବ ଜେନା ୧୯୨୮ ମସିହାର ମଇ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶୁକଦେବ ଜେନା ଏବଂ ପତ୍ନୀଙ୍କ ନାମ ତ୍ରିଲୋଚନ କାନୁନଗୋ । ଶୁକଦେବଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ଇଣ୍ଟରମିଡିଅଟ୍ ।

ରାଜନୈତିକ ଜୀବନ 
ଶୁକଦେବ ଜେନା ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ମୃତ୍ୟୁ 
ଶୁକଦେବ ଜେନା ୧୯୯୧ ମସିହାର ଅକ୍ଟୋବର ମାସ ୧୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ ବର୍ଷ ବୟସ ହୋଇଥିଲା ।

ଆଧାର 

୧୯୨୮ ଜନ୍ମ
୧୯୯୧ ମୃତ୍ୟୁ
ଓଡ଼ିଆ ଲୋକ
କଟକ ଜିଲ୍ଲାର ଲୋକ
୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଡନୋରୁବିସିନ (ଇଂରାଜୀ ଭାଷାରେ Daunorubicin, ଅନ୍ୟ ନାମ ଡନୋମାଇସିନ) ଏକ କେମୋଥେରାପି ଔଷଧ (chemotherapy medication) ଯାହା କର୍କଟ ରୋଗର ଚିକିତ୍ସାରେ ବ୍ୟବ‌ହାର କରାଯାଏ । ଏହି ରୋଗମାନଙ୍କର ନାମ ଯଥାକ୍ରମେ ଆକ୍ୟୁଟ ମାୟେଲଏଡ ଲିଉକେମିଆ, (acute myeloid leukemia ବା AML) ଆକ୍ୟୁଟ ଲିମ୍ଫୋସାଇଟିକ ଲିଉକେମିଆ (acute lymphocytic leukemia ବା ALL), କ୍ରନିକ ମାୟେଲୋଜେନସ ଲିଉକେମିଆ (chronic myelogenous leukemia ବା CML) ଓ କାପୋସି ସାର୍କୋମା (Kaposi's sarcoma) । ଏହା ଶିରାଭ୍ୟନ୍ତର ଇଞ୍ଜେକସନ injection into a vein ଆକାରରେ ଦିଆଯାଏ । ଏହାର ଅନ୍ୟ ଏକ ଲାଇପୋସୋମାଲ ମିଶ୍ରଣ ଉପଲବ୍‌ଧ ଅଛି ଯାହାର ନାମ ଲାଇପୋସୋମାଲ ଡନୋରୁବିସିନ (liposomal daunorubicin) ।

ଡନୋରୁବିସିନର ପ୍ରତିକ୍ରିୟା ହେଲେ କେଶହାନୀ, ବାନ୍ତି, ଅସ୍ଥିମଜ୍ଜା ଦମନ (bone marrow suppression) ଓ ପାଟି ଭିତର ପ୍ରଦାହ ହୋଇପାରେ । ସାଂଘାତିକ ପ୍ରତିକ୍ରିୟା ହେଲେ ହୃଦ୍‌ରୋଗ ଓ ତନ୍ତୁ ମୃତ୍ୟୁ (tissue death) ହୋଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତି ସାଧନ କରିପାରେ । ଏହା ଆନ୍ଥ୍ରାସାଇକ୍ଲିନ (anthracycline) ଶ୍ରେଣୀର ଏକ ଔଷଧ ।  ଆଂଶିକ ଭାବରେ ଏହା ଟୋପୋଆଇସୋମରେଜ ୨ର (topoisomerase II) କାର୍ଯ୍ୟକୁ ଅବରୋଧ କରି ନିଜେ କାର୍ଯ୍ୟକ୍ଷମ ହୁଏ ।

ସନ ୧୯୭୯ରେ ଡନୋରୁବିସିନ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୨୦ ମି:ଗ୍ରା: ଭାଏଲର ହୋଲସେଲ ମୂଲ୍ୟ ୫.୭୯ରୁ ୩୭.୧୮ ଆମେରିକୀୟ ଡଲାର । ଏହି ପରିମାଣର ଔଷଧର ମୂଲ୍ୟ ଇଂଲଣ୍ଡରେ ପ୍ରାୟ ୫୫ ପାଉଣ୍ଡ । ପ୍ରଥମେ ଏହା ସ୍ଟ୍ରେପ୍ଟୋମାଇସେସ ଟାଇପର ଜୀବାଣୁଠାରୁ ପୃଥକ କରାଯାଇଥିଲା ।

ଆଧାର 

ଔଷଧ